**Ministru kabineta noteikumu „Grozījumi Ministru kabineta 2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”” projekta** **sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu „**Grozījumi Ministru kabineta 2007.gada 2.oktobra noteikumos Nr.655 „**Noteikumi par profesionālās izglītības programmu īstenošanas izmaksu minimumu uz vienu izglītojamo”” projekts (turpmāk - noteikumu projekts) izstrādāts, lai precizētu Ministru kabineta 2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”” (turpmāk — spēkā esošie noteikumi) pašreiz spēkā esošās normas. |
| 2. | Pašreizējā situācija un problēmas | Spēkā esošie noteikumi nosaka kārtību, kādā Izglītības un zinātnes ministrija (turpmāk – ministrija) aprēķina finansējumu profesionālās izglītības iestādēm pedagogu darba samaksai un uzturēšanas izdevumiem. Aprēķinot finansējumu vispārējās izglītības un profesionālās izglītības iestāžu pedagogu darba samaksai saskaņā ar Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi”, ministrija piemēro vienādu algas likmi, kas 2011./2012.mācību gadā bija 255 Ls. Tā kā no 2008.gada spēkā esošajos noteikumos nav veikti grozījumi, tajos ir saglabājies vārdu savienojums „pedagoga vidējā algas likme”, kas būtu jāpiemēro, ko piemēro aprēķinot skolotāja darba samaksu uz vienu izglītojamo (gadā). Ir nepieciešams veikt grozījumu, lai spēkā esošā norma neietekmētu pedagogu darba samaksu.Iepriekš minēto iemeslu dēļ, spēkā ir norma par 10 procentu piemaksu par darba kvalitāti, ko piemēro aprēķinot profesionālās izglītības iestāžu pedagogu algu fondu, taču Ministru kabineta 2009.gada 28.jūlija noteikumu Nr.836 „Pedagogu darba samaksas noteikumi” 32.punktā noteikts, ka pedagogu stimulēšanai var noteikt piemaksu par darba kvalitāti līdz septiņiem procentiem no attiecīgās izglītības iestādes pedagogu darba algas fonda. Nepieciešams saskaņot abos noteikumos esošās normas.Saskaņā ar Ministru kabineta 2009.gada 28.jūlija noteikumu Nr.836 „Pedagogu darba samaksas noteikumi” 28.punktu, sākot no2011.gada 1.septembra pedagogiem profesionālās izglītības kompetences centros nosaka piemaksu 10 procentu apmērā no mēneša darba algas likmes. Veicot grozījumus minētajos noteikumos, 2011.gada vasarā, attiecībā uz normu par piemaksu pedagogiem profesionālās izglītības kompetenču centros, vienlaikus netika veikti grozījumi spēkā esošajos noteikumos, iekļaujot normu pedagogu darba samaksas aprēķina kārtībā.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts salīdzinājumā ar spēkā esošajiem noteikumiem paredz vienādot piemaksas par darba kvalitāti apmēru visiem pedagogiem, kā arī precizēt normu par finansējumu aprēķināšanu skolotāju darba samaksai uz vienu izglītojamo (gadā) profesionālās izglītības kompetenču centros. |
| 5. | Projekta izstrādē iesaistītās institūcijas  | Projekts apspriests starpinstitūciju darba grupā, kas izveidota, lai izstrādātu pedagogu motivācijas sistēmas projektu, kas iekļautu darba samaksas paaugstināšanas plānu no 2012.gada 1.septembra. ( Izglītības un zinātnes ministrijas 2012.gada 23.maija rīkojums Nr.162 „Par darba grupas izveidi”). Darba grupas sastāvā ir pārstāvji no Izglītības un zinātnes ministrijas (turpmāk – ministrija) Latvijas Izglītības un zinātnes darbinieku arodbiedrības, Kultūras ministrijas, arodbiedrības „Latvijas izglītības vadītāju asociācija”. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekta tiesiskais regulējums attiecas uz 4 824 profesionālo izglītības iestāžu pedagogiem.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme  | Informācija par tiesiskā regulējuma finansiālo ietekmi ir iekļauta Ministru kabineta noteikumu „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” projekta sākotnējās ietekmes novērtējuma ziņojumā. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. |  Nav. |

Anotācijas III sadaļa – projekts šo jomu neskar.

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks iesniegti Ministru kabinetā „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”” un „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai””. |
| 2. | Cita informācija | Noteikumu projekts un šīs anotācijas sadaļas 1.punktā minētie noteikumu projekti paredz, ka tie stāsies spēkā 2012.gada 1.septembrī |

Anotācijas V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās ministrija un profesionālās izglītības iestādes. |
| 2. | Projekta izpildes ietekme uz pārvaldes funkcijām  | Projekta izpilde neatstās būtisku ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Iesniedzējs:

Izglītības un zinātnes ministrs R.Ķīlis

Vizē:

Valsts sekretāra vietniece - Struktūrfondu un

starptautisko finanšu instrumentu departamenta direktore,

valsts sekretāra pienākumu izpildītāja L.Sīka

08.08.2012.

813

S.Batare, 67047909

svetlana.batare@izm.gov.lv